ਅਨਵਰ ਸਾਦਾਤ
ਮੁਹੰਮਦ ਅਨਵਰ ਅਲ ਸਾਦਤ ਮਿਸਰ ਦਾ ਤੀਜਾ ਰਾਸ਼ਟਰਪਤੀ ਸੀ। ਉਹ 15 ਅਕਤੂਬਰ 1970 ਤੋਂ ਲੈ ਕੇ ਕੱਟੜਪੰਥੀ ਫੌਜੀ ਅਧਿਕਾਰੀਆਂ ਦੁਆਰਾ ਉਸਦੀ ਹੱਤਿਆ, 6 ਅਕਤੂਬਰ 1981, ਤੱਕ ਇਸ ਅਹੁਦੇ ਤੇ ਰਿਹਾ। ਸਾਦਤ ਫ੍ਰੀ ਅਫਸਰ ਲਹਿਰ ਦਾ ਸੀਨੀਅਰ ਲੀਡਰ ਸੀ, ਜਿਹਨਾਂ ਨੇ ਰਾਜਾ ਫ਼ਾਰੁਕ ਨੂੰ ਮਿਸਰ ਕ੍ਰਾਂਤੀ 1952 ਦੌਰਾਨ ਗੱਦੀ ਤੋਂ ਉਤਾਰਿਆ। ਉਹ ਗਮਾਲ ਅਬਦੇਲ ਨਾਸੇਰ ਦਾ ਵਿਸ਼ਵਾਸਪਾਤਰ ਸੀ, ਜਿਸ ਅਧੀਨ ਉਹ ਦੋ ਵਾਰ ਉਪ ਰਾਸ਼ਟਰਪਤੀ ਰਿਹਾ ਅਤੇ ਬਾਅਦ ਵਿੱਚ ਉਸ ਦੀ ਥਾਂ ਰਾਸ਼ਟਰਪਤੀ ਬਣਿਆ। ਉਸਨੂੰ ਇਜ਼ਰਾਇਲ ਦੇ ਪ੍ਰਧਾਨਮੰਤਰੀ ਮਾਨਾਕੇਮ ਬੇਗਿਨ ਦੇ ਨਾਲ ਨੋਬਲ ਸ਼ਾਂਤੀ ਇਨਾਮ ਵੀ ਮਿਲਿਆ।